CELEX: 32022R0739
Language: ro
Date: 2022-05-13 00:00:00
Title: Regulamentul de punere în aplicare (UE) 2022/739 al Comisiei din 13 mai 2022 de modificare a Regulamentului de punere în aplicare (UE) 2020/761 în ceea ce privește gestionarea anumitor contingente tarifare pentru importul de păsări de curte și a unui contingent tarifar pentru exportul de lapte praf către Republica Dominicană

16.5.2022   
               
               
                  RO
               
               
                  Jurnalul Oficial al Uniunii Europene
               
               
                  L 137/7
               
            
         REGULAMENTUL DE PUNERE ÎN APLICARE (UE) 2022/739 AL COMISIEI
         din 13 mai 2022
         de modificare a Regulamentului de punere în aplicare (UE) 2020/761 în ceea ce privește gestionarea anumitor contingente tarifare pentru importul de păsări de curte și a unui contingent tarifar pentru exportul de lapte praf către Republica Dominicană
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 187 primul paragraf literele (a) și (b),
         întrucât:
         
                     (1)
                  
                  
                     Regulamentul de punere în aplicare (UE) 2020/761 al Comisiei (2) stabilește normele de gestionare a contingentelor tarifare de import și export pentru produsele agricole gestionate printr-un sistem de licențe de import și export, deschide contingente tarifare de import și export pentru anumite produse agricole și prevede norme specifice pentru gestionarea contingentelor respective.
                  
               
                     (2)
                  
                  
                     Articolul 55 din Regulamentul de punere în aplicare (UE) 2020/761 deschide un contingent tarifar pentru exporturile către Republica Dominicană de lapte praf originar din UE. Contingentul este deschis pentru toate produsele încadrate la codurile NC 0402 10, 0402 21 și 0402 29.
                  
               
                     (3)
                  
                  
                     În prezent, acest contingent de export acoperă 13 coduri NC. Astfel, pentru a facilita aceste exporturi de lapte praf către Republica Dominicană, licența de export trebuie să fie valabilă pentru toate produsele care se încadrează la codurile NC vizate de acest contingent, indiferent de codurile NC menționate în mod explicit în cerere.
                  
               
                     (4)
                  
                  
                     Regulamentul delegat (UE) 2020/760 al Comisiei (3) completează Regulamentul (UE) nr. 1308/2013 în ceea ce privește normele referitoare la gestionarea contingentelor tarifare de import și export care fac obiectul licențelor.
                  
               
                     (5)
                  
                  
                     Articolul 9 alineatul (6) din Regulamentul delegat (UE) 2020/760 prevede că, pentru grupele de contingente tarifare cu numerele de ordine 09.4211, 09.4212, 09.4213 și 09.4290, cantitatea de referință se calculează prin cumularea cantităților de produse puse în liberă circulație în Uniune, încadrate la fiecare dintre numerele de ordine ale contingentelor aferente grupei.
                  
               
                     (6)
                  
                  
                     În anexa XII la Regulamentul de punere în aplicare (UE) 2020/761, perioadele contingentare pentru contingentele tarifare cu numerele de ordine 09.4211 și 09.4212 sunt împărțite în subperioade, în timp ce perioadele contingentare pentru contingentele tarifare cu numerele de ordine 09.4213 și 09.4290 nu sunt, ceea ce complică în mod deosebit calculul cantității de referință.
                  
               
                     (7)
                  
                  
                     În vederea simplificării calculului cantității de referință, este adecvat să se împartă perioadele contingentare pentru numerele de ordine 09.4213 și 09.4290 în aceleași subperioade ca și cele prevăzute pentru numerele de ordine 09.4211 și 09.4212.
                  
               
                     (8)
                  
                  
                     Prin urmare, Regulamentul de punere în aplicare (UE) 2020/761 trebuie modificat în consecință.
                  
               
                     (9)
                  
                  
                     Măsurile prevăzute de prezentul regulament sunt conforme cu avizul Comitetului pentru organizarea comună a piețelor agricole,
                  
               ADOPTĂ PREZENTUL REGULAMENT:
         
            Articolul 1
            Modificări ale Regulamentului de punere în aplicare (UE) 2020/761
            Regulamentul de punere în aplicare (UE) 2020/761 se modifică după cum urmează:
            
                        1.
                     
                     
                        La articolul 56 alineatul (3), litera (b) se înlocuiește cu următorul text:
                        
                                    „(b)
                                 
                                 
                                    în secțiunea 20 se indică:
                                    «Regulamentul de punere în aplicare (UE) 2020/761
                                    Contingent tarifar pentru 1 iulie 20…-30 iunie 20… pentru lapte praf în conformitate cu apendicele 2 din anexa III la Acordul de parteneriat economic între statele CARIFORUM, pe de o parte, și Comunitatea Europeană și statele membre ale acesteia, pe de altă parte, ale cărui semnare și aplicare provizorie au fost aprobate prin Decizia 2008/805/CE a Consiliului.
                                    Licența de export este valabilă pentru oricare dintre produsele încadrate la codurile NC menționate la articolul 55 alineatul (2) din Regulamentul de punere în aplicare (UE) 2020/761».”
                                 
                              
                  
                        2.
                     
                     
                        Anexa XII se modifică în conformitate cu anexa la prezentul regulament.
                     
                  
         
            Articolul 2
            Intrare în vigoare
            Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
            Se aplică perioadelor contingentare care încep după intrarea în vigoare a prezentului regulament.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 13 mai 2022.
            
               
                  Pentru Comisie
               
               
                  Președinta
               
               Ursula VON DER LEYEN
            
         
         
            (1)  JO L 347, 20.12.2013, p. 671.
         
            (2)  Regulamentul de punere în aplicare (UE) 2020/761 al Comisiei din 17 decembrie 2019 de stabilire a normelor de aplicare a Regulamentelor (UE) nr. 1306/2013, (UE) nr. 1308/2013 și (UE) nr. 510/2014 ale Parlamentului European și ale Consiliului în ceea ce privește sistemul de gestionare a contingentelor tarifare pe bază de licențe (JO L 185, 12.6.2020, p. 24).
         
            (3)  Regulamentul delegat (UE) 2020/760 al Comisiei din 17 decembrie 2019 de completare a Regulamentului (UE) nr. 1308/2013 al Parlamentului European și al Consiliului în ceea ce privește normele referitoare la gestionarea contingentelor tarifare de import și de export care fac obiectul licențelor și de completare a Regulamentului (UE) nr. 1306/2013 al Parlamentului European și al Consiliului în ceea ce privește constituirea garanțiilor în cadrul gestionării contingentelor tarifare (JO L 185, 12.6.2020, p. 1).
      
      
         
            ANEXĂ
            Anexa XII la Regulamentul de punere în aplicare (UE) 2020/761 se modifică după cum urmează:
            
                        1.
                     
                     
                        Tabelul privind contingentul tarifar cu numărul de ordine 09.4213 se modifică după cum urmează:
                        
                                    (a)
                                 
                                 
                                    rândul „Subperioadele de aplicare a contingentelor tarifare” se înlocuiește cu următorul text:
                                    
                                                „Subperioadele de aplicare a contingentelor tarifare
                                                
                                             
                                             
                                                1 iulie-30 septembrie
                                                1 octombrie-31 decembrie
                                                1 ianuarie-31 martie
                                                1 aprilie-30 iunie”
                                             
                                          
                                                (b)
                                             
                                             
                                                rândul „Cantitate în kilograme” se înlocuiește cu următorul text:
                                                
                                                            „Cantitate în kilograme
                                                            
                                                         
                                                         
                                                            368 000  kg, împărțite după cum urmează:
                                                            30 % în subperioada 1 iulie-30 septembrie
                                                            30 % în subperioada 1 octombrie-31 decembrie
                                                            20 % în subperioada 1 ianuarie-31 martie
                                                            20 % în subperioada 1 aprilie-30 iunie”
                                                         
                                                      
                                          
                                                2.
                                             
                                             
                                                Tabelul privind contingentul tarifar cu numărul de ordine 09.4290 se modifică după cum urmează:
                                                
                                                            (a)
                                                         
                                                         
                                                            rândul „Subperioadele de aplicare a contingentelor tarifare” se înlocuiește cu următorul text:
                                                            
                                                                        „Subperioadele de aplicare a contingentelor tarifare
                                                                        
                                                                     
                                                                     
                                                                        1 iulie-30 septembrie
                                                                        1 octombrie-31 decembrie
                                                                        1 ianuarie-31 martie
                                                                        1 aprilie-30 iunie”
                                                                     
                                                                  
                                                      
                                                            (b)
                                                         
                                                         
                                                            rândul „Cantitatea în kilograme” se înlocuiește cu următorul text:
                                                            
                                                                        „Cantitatea în kilograme
                                                                        
                                                                     
                                                                     
                                                                        456 000  kg, împărțite după cum urmează:
                                                                        30 % în subperioada 1 iulie-30 septembrie
                                                                        30 % în subperioada 1 octombrie-31 decembrie
                                                                        20 % în subperioada 1 ianuarie-31 martie
                                                                        20 % în subperioada 1 aprilie-30 iunie”